
CAROLO  FERDINANDO  BECKER  M.  D. 

FERDINANDUS  GUILELMUS 

s. 

lam  in  eo  sum,  dilectissime  pater,  ut  iis 
me  adiungam,  qui  in  nostra  litterarum  uni¬ 
versitate  scholas  profitentur,  munus  hoc 
arduum  suscepturus,  quo  ut  dignum  me 
praebeam,  omnem  inde  a  pluribus  his  annis 
operam  consumsi.  Memini  autem,  quum 
me  educares,  te  semper  optare,  ut  tandem 
aliquando  ad  illud  quasi  a  te  mihi  proposi¬ 
tum  pervenirem  :  atque  si  quam  nunc  mihi 
sentio  hanc  rem  aggrediendi  facultatem  in- 
esse,  tibi  eam  magna  ex  parte  mihi  videor 
debere,  qui  iam  puerum  ad  solertius  exch 
taveris  litterarum  studium,  qui  quum  pue¬ 
ritiae  adolescentia  obreperet  ad  Naturae  in- 
dagationetn  me  institueris,  qui  denique  me 


duobus  iam  abhinc  lustris  a  tua  consuetu- 
.  ,  .  ) 
dine  semotum,  tamen  quoties  iuvenilis  ar¬ 
dor  in  errores  forte  me  abriperet,  toties  ad 
certam  rationalis  disciplinae  viam  revocave¬ 
ris.  Tibi  ergo  hoc  offero  qualecunque  opu¬ 
sculum,  quod  ut  academicis  nostris  legibus 
satisfacerem,  tanquam  inaugurale  conscripsi. 
Primum  quidem  hic  de  generalioribus  in 

Medicina  quaestionibus  disserere  mihi  con- 

\  ,  \ 

tigit:  quibus  quaestionibus  quantum  difficul¬ 
tatis  praecipue  nostris  temporibus  insit,  te 
scio  non  ignorare:  cum  indulgentia  ergo  at¬ 
que  benevolentia  hos  precor  accipere  velis 
commentarios,  et  si  eos  non  omnibus  nu¬ 
meris  absolutos  inveneris,  huius  rei  veniam 
a  te  mihi  spero  iri  concessum. 


Legenti  tibi  has  paginas  mox  appare¬ 
bit  meas  de  organicis  notionibus  sententias 
quodammodo  a  tuis  differre,  in  libro  quem 
de  linguae  organismo  edidisti  propositis:  nec 
possum  quin  brevissime  hac  de  re  quid  sen¬ 
tiam  tibi  exponam.  Tu  quidem,  quum  lin¬ 
guam  organicam  esse  generis  humani  fun¬ 
ctionem  demonstraveris ,  organismi  legibus 
ea  obtemperare  docuisti,  quae  certa  quadam 
atque  necessaria  ratione  fiunt  atque  crescunt, 
et  quorum  partes  inter  se  ad  unitatem  quan- 
dam  atque  sibi  proprium  finem  coniungun- 
tur.  Id  quod  libenter  tibi  concedo.  Deinde 
vero  id  praecipue  organicis  rebus  proprium 
esse  statuisti,  quod  differentias  quasdam 
exhibeant  atque  oppositiones:  imo  vel  con- 


tendisti,  ut  in  cuiuscunque  organismi,  ita  in 
linguae  quoque  explicandis  phaenomenis, 
huiusmodi  perpetuam  diversarum  virium 

oppositionem  praecipuum  esse  interpretatio- 

■ 

nis  argumentum.  Equidem  vero  persuasum 
habeo,  illam  quam  in  inferiori  obtinere  na¬ 
tura  nemo  dubitat  virium  oppositionem  ad 
eum  pertinere  naturae  gradum,  quem  che - 

mismi  imperio  suspicamur  obnoxium  esse: 

✓  '  * 

hoc  vero  quum  ab  organismo  plane  recuse¬ 
tur,  item  illam  etiam  ad  res  organicas  recte 

% 

vix  adhiberi  posse:  quippe  quum  iste  quem 
et  tu  monuisti  progressus  a  generalioribus 
ad  specialiores  notiones,  atque  synergia  in 

unitatem  quandam  atque  finem  conversa,  il- 

\  ' 

lani  excludere  videatur  virium  oppositionem, 

»  >  t 

'  '  1 

iianc  igitur  de  differentiis  atque  polis  sen¬ 
tentiam,  ab  iis  qui  in  primis  huius  saeculi 
anttis  sapientiae  studiosi  naturae  investiga¬ 
tioni  operam  navabant,  in  doctrinam  de  in¬ 
dividuo  organico  translatam,  iam  ita  mutan¬ 
dam  esse  censeo,  ut  in  omnibus  eiusdem  in¬ 
dividui  functionibus  explicatio  quaedam  seu 

-  i  ,  ■-  ,  . 

progressus  appareat,  varia  quidem  ratione 
sed  perpetua  serie  incedens.  Quo  progressu 
linguae  quoque  formationem  atque  leges  fa¬ 
cilius  comprehendi,  quam  illa  virium  op- 

■**  » 

positione  consentaneum  est,  praecipue  vero 
eundem  ad  interpretandam  eam  quam  logi¬ 
cam  appellavisti  linguae  partem  valere. 

Sed  haec  hactenus,  ne  nimium  audax 
has  quae  vix  ad  me  pertinent  res  videar  at- 


I 


tigisse.  Te  vero  ad  studia,  quae  prosper¬ 
rime  inchoasti,  vera  via  atque  ratione  per- 
sequenda  vires  ne,  Dii  velint,  iusto  maturius 
deficiant:  tu  mihi  tuisque  omnibus  quot¬ 
quot  sunt,  utinam  in  longam  posteritatem 
serveris  tanquam  integerrimi  erga  veritatem 
atque  iustitiam  amoris  exemplar.  Itaque 
cura  ut  valeas.  Scribebam  Berolini  Calendis 

**'  *  vi 

Novembris  a.  mdcccxxx. 

(Quemadmodum  hominem  non  sibimet  ipsi  tan¬ 
tum  vivere  oportet  sed  caeteris  hominibus  so¬ 
cietatis  quodam  vinculo  sese  coniungere,  eadem 
ratione  cuique  qui  ad  veram  adspirat  humanita¬ 
tem  desiderium  inesse  videtur  sciendi  quae  a  ge¬ 
nere  humano  insigniora  atque  graviora  et  antea 
peracta  sunt  et  nunc  peraguntur.  Quare  ab  anti¬ 
quissimis  inde  temporibus  hominum  atque  gentium 
Historiam  traditam  esse  accipimus.  Quae  quidem 
primum  in  rebus  publice  gestis  versata,  mox  ea 
quoque  quae  in  omni  doctrinae  atque  artium  ge¬ 
nere  dicta  atque  facta  memoratu  digna  videban¬ 
tur  collegit.  Ita  cum  caeterarum  disciplinarum, 
tum  Medicinae  quoque  historia  inchoata  est,  col- 
latis  atque  comparatis  variorum  temporum  de 
Medicina  medicisque  monumentis.  Et  quae  pri¬ 
mum  tantummodo  enarrabat  medicorum  experi¬ 
menta,  inventa  atque  opiniones,  postea  talem  in 
his  perspectam  habuit  diversitatem,  ut  singula¬ 
rum  sententiarum  vel  impugnandam  veritatem  vel 

confirmandam  atque  de  illarum  meritis  iudicium 
ferendum  sui  crederet  officii.  Praeterea  qui  Me- 

V  / 

dicinae  historiam  scripserunt,  multum  in  ea  et 
ab  universae  doctrinae  fatis  et  a  rebus  publice 
gestis  pendere  intellexerunt,  atque  idcirco  ad  hu- 
iusmodi  causas  animum  advertere,  et  conati  sunt 
quid  historiae  naturalis  incrementa,  quid  philo¬ 
sophorum  placita,  quid  tandem  nova  regna,  nova 
religio,  novarum  terrarum  cognitio  medicinae  af¬ 
ferre  potuerint,  investigare. 

i 

II.  Quae  in  hoc  literarum  genere  apud  nos 
prodierunt  specimina  magnam  sibi  meruerunt,  lau¬ 
dem,  eoque  magis  quo  difficilior  erat  haec  in  ¬ 
vestigatio  propter  insignem  materiei  copiam  e  di¬ 
versissimis  repetendam  fontibus,  nec  non  arctam 
medicinae  cum  aliis  doctrinae  generibus  coniun- 
ctionem,  praecipue  vero  notionum  in  quarum  ex¬ 
plicatione  versatur  eius  historia  ambiguitatem. 
Tantum  vero  abest  ut  ea  quae  hucusque  tradita 
vsunt,  medicinae  historiam  penitus  absolvisse  no¬ 
bis  persuasum  sit,  ut  viam  tantummodo  quasi 
apertam  esse  concedamus  ad  exstruendam  veram 
atque  rationalem  historiam,  qualem  iure 
desiderat  aetas. 

Iam  enim  eundem  ab  inferioribus  atque  ru¬ 
dioribus  ad  superiores  atque  perfectiores  formas, 

qui  in  variis  Naturae  animadvertitur  phaenomenis 
transitum,  in  iis  quoque  fieri,  quae  per  homi¬ 
num  intelligentiam  confecta  sunt,  demonstratum 
est:  ita  ut  generis  humani  historiam,  tum  quod 
ad  rei  publicae  spectat  administrationem ,  tum 
ratione  habita  notionum  quae  vigent  circa  res 
divinas  atque  humanas,  certum  quendam  exhi¬ 
bere  progressum  nemo  dubitet  qui  aequo  atque 
pio  animo  veri  reperiendi  studio  ardeat. 

Quem  quidem  progressum,  ut  in  Philoso¬ 
phiae  historia  a  nostratibus  optime  expositus  est, 
eadem  in  caeteris  doctrinis  ratione  fieri  consen¬ 
taneum  est:  quae  ratio  qualis  in  Medicina  sit, 
nostram  de  hac  re  coniecturam  hocce  commen¬ 
tario  indicare  potius  quam  exponere  propositum 
habemus.  Qua  in  quaestione  in  libertatem  nos- 
met  vindicemus  tam  ab  ea  subtiliorum  rerum 
scrutatione,  quae  sententias  generales  ab  intel¬ 
lectu  removeat,  quam  a  deplorabili  illa  obscuri¬ 
tate  linguaeque  ambiguitate  qua  involuti,  spreta 
rerum  apertarum  cognitione,  inania  nonnulli  de¬ 
clamant  verba,  et  ad  mystica  confugiunt  com¬ 
menta,  pessime  ita  parati  et  ad  tractandas  quae¬ 
stiones  reconditiores  et  ad  interpretanda  singula 
,quae  historia  exhibet  phaenomena. 


[i*] 

III.  Verum  enim  vero  Medicinae  progressus 
exponi  non  posse  censemus,  nisi  ex  ingenti  ma¬ 
teriei  copia  qua  obruitur  historia,  ea  quae  ge¬ 
neralem  spectant  ab  illis  quae  ad  specialiores  res 
pertinent,  separentur.  Quae  variorum  temporum 
medici  de  singulis  invenerunt  atque  statuerunt 
corporis  partibus  atque  functionibus,  de  di¬ 
versis  morbis  atque  remediis,  minime  ignoranda 
esse  certissimum  est:  quippe  quae  non  solum 
omnino  necessaria  sint  ad  perficiendam  de  sin¬ 
gulis  hisce  rebus  doctrinam,  sed  materiem  quo¬ 
que  praebeant  ad  parandam  atque  stabiliendam 
generaliorem  historiam.  Haec  autem  prorsus  aliam 
desiderat  formam,  atque  illi  graviter  videntur  er¬ 
rare,  qui  historiam  Medicinae  absolutam  esse  cre¬ 
dant,  si  insignissimi  cuiusque  medici  de  omnibus 
atque  singulis  quae  ad  Medicinam  pertinent  re¬ 
bus,  doctrinam  deinceps  tractaverint:  per  tan¬ 
tam  enim  disiectorum  membrorum  diversitatem 
ipsius  doctrinae  progressus  apparere  non  pos¬ 
sunt. 

Prorsus  separatim  enarranda  esse  videntur 
quae  de  corporis  structura  atque  usu  partium 
variis  temporibus  inventa  sunt:  quum  haec  hi¬ 
storia  tota  in  singularum  rerum  observatione  at¬ 
que  descriptione  versetur.  Neque  hic  displicet 

Sprengelii  methodus,  qui  inventorum  anatomico¬ 
rum  et  physiologicorum  historiam  ipsi  cuiusqu& 
saeculi  Medicinae  historiae  praemittit:  illa  enim 
hanc  praecedere  debet,  ita  ut  inde  pateat  quo¬ 
modo  cuiusque  aetatis  notiones  generales  ad  spe- 

& 

ciales  applicari  potuerint  quaestiones,  atque  ex 
iisdem  denuo  accipere  lucem. 

Excludendae  vero  a  generaliori  Medicinae 
historia  sunt  fusiores  de  veterum  circa  singulos 
morbos  placitis  notitiae,  remediorum  quibus  usi 
sunt  enumeratio,  chirurgicorum  apparatuum  de¬ 
scriptio.  p 

IV.  Omnium  autem  temporum  monumenta 
duplicem  in  Medicina  indicant  cognitionum  mo¬ 
dum  :  alterum  nimirum  qui  circa  rerum  specia¬ 
lium  observationem  experimenta  que  versatur,  al¬ 
terum  qui  de  generali  imprimis  agit  rerum  na¬ 
tura:  quorum  primum  ijJLTFei^iKov  appellare  con¬ 
suevimus,  alterum  rationalem.  Verum  enim  vero 
empirica  atque  rationalis  Medicina  plerumque 
non  iisdem  floruerunt  temporibus  vel  apud  eas¬ 
dem  gentes.  Nam  ex  omnibus  hominum  ingeniis 
alia  ad  genera  potissimum  consideranda  theorias¬ 
que  excolendas  sese  convertunt,  alia  specierum 
observationi  solummodo  operam  navant:  ita  ut 
rarissime  idem  in  utraque  excelleat  methodo. 

Sicut  vero  eaedem  quae  in  singulis  hominibus 
observantur  differentiae  plerumque  in  totius  gen¬ 
tis  humanae  etiam  historia  apparent,  in  hac  etiam 
re  fluctuatio  quaedam  animadvertitur  inter  me¬ 
dicinam  rationalem  et  empiricam.  Post  Hippo¬ 
cratem  enim  et  qui  ante  illum  floruerunt  avwvv- 
I uovg  naturae  morborumque  observatores  statim 
medicos  ad  abstrusiores  confugisse  de  abditis  cau¬ 
sis  quaestiones  postea  nobis  indicandas  docent 
libri  Hippocratici  qui  dicuntur.  Deinde  spreta 

i 

rationali  disciplina  medicinam  iterum  in  usu  at¬ 
que  experimentis  ii  posuerunt  qui  proprie  Em¬ 
pirici  dicti  sunt:  quos  deinceps  secuti  sunt  Me¬ 
thodici  et  Pneumatici,  rationali  potius  sectae  ad- 
scribendi.  Post  Galenum,  qui  cunctam  et  ratio¬ 
nalem  medicinam  et  experientiam  quantum  suo 
innotuit  saeculo  tradidit,  iterum  tam  Graeci  et 
Romani  quam  Arabes  in  singulorum  morborum 
atque  remediorum  incubuerunt  cognitionem.  Ea¬ 
dem  fere  disciplinae  vicissitudo  apud  recentiores 
obtinuit,  ratione  tamen  habita  maioris  haereseum 
varietatis  atque  diversae  apud  varias  gentes  me¬ 
dicinae  culturae.  Ita  nunc  ex  multis  inde  annis 
Britanni  in  observationibus  toti  versantur:  Itali, 
solertissimi  olim  observatores,  in  generaliores  at¬ 
que  abstrusiores  nuper  se  contulerunt  perscruta- 

tiones:  Galli  tandem  iamiam  ex  ultimae  aetatis 
empiria  ad  rationalem  revertuntur  disciplinam. 

Superfluum  videtur  quae  de  utriusque  Me¬ 
dicinae  meritis  exortae  sunt  componere  lites :  nec 
in  propositis  est  id  de  quo  omnes  fere  hodie 
consentiunt  repetere 5  necessariam  scilicet  utrius¬ 
que  nexum  atque  unitatem.  Experientiam  vero 
atque  empiricae  disciplinae  ab  artis  origine  ad 
nostra  usque  tempora  fata  nequaquam  ipsius  do¬ 
ctrinae  exhibere  progressum  consentaneum  est: 
itaque  in  nostra  investigatione  potius  ea  negli- 
genda  videntur.  Manifeste  enim  observationes 
atque  experimenta  plerumque  singula  respiciunt 
phaenomena  saepius  fortuito  inventa  nec  certam 
ullam  seriem  necessariumque  progressum  conti¬ 
nentia. 

Caeterum  relatio  quaedam  inter  Medicinae 
rationalis  progressus  atque  experientiae  copiam 
minime  negatur:  constat  enim,  homines,  quas¬ 
libet  de  rerum  natura  amplexos  notiones,  ad  ea 
praecipue  sese  conversuros  esse  observationum 
genera,  quibus  illas  confirmari  atque  extendi  exi¬ 
stiment  notiones:  ea  contra  quae  quodam  tem¬ 
pore  vel  singulorum  hominum  industria  vel  casu 
inventa  sunt  statim  in  generalium  quaestionum 
multum  valere  formas  atque  rationum  modos. 

Historici  autem  est  huiusmodi  exponere  nexus 
atque  mutuos  effectus,  nec  vero  ex  empiria  me* 
dicinae  historiae  repetere  i^ationem. 

V.  Historici  igitur  progressus  expositionem 
in  rationali  medicina  quaerentibus  nobis  iterunf 
exoritur  quaestio,  utrum  ex  ipsa  medendi  methodo 
deducendus  sit,  an  e  caeteris  de  natura  hominis 
atque  morbi  notionibus.  Primo  sane  conspectu 
medicorum  sectae  eo  praecipue  differre  videntur, 
quod  variis  morbos  curant  modis,  ideoque  me¬ 
dicinae  progressus  ex  ipsius  medendi  methodo¬ 
rum  effluere  incrementis.  Accuratius  autem  per¬ 
pensa  res  non  ita  se  habet:  historia  scilicet  nos 

*  *  » 
docet,  vulgaria  curationum  principia  non  eum 

quem  in  rationali  medicina  suspicati  sumus,  ex¬ 
hibere  progressum.  Nec  mirum  est :  medendi 

*  * 

enim  methodus,  quae  magna  ex  parte  ab  expe¬ 
rientia  pendet  et  ab  observatione  casu  res  novas 
inveniente,  in  reliqua  quoque  et  rationali  parte, 
quae  consuetos  curationum  modos  in  ordinem 
redigit  atque  certa  illorum  statuit  principia,  haec 
a  physiologiae  et  pathologiae  notionibus  quidem 
desumit:  nec  vero  eodem  quo  utra  que  haec  pro¬ 
greditur  passu,  illam  etiam  procedere  contigit. 
Ita  clarissima  quaeque  in  medicina  secta  quam¬ 
vis  quandam  sibi  propriam  habeat  medendi  ra- 


9 


* 


tionem,  haec  tamen  illius  dignitatem  minus  con¬ 
stituit  quam  generaliores  quas  excoluit  notiones 
de  homine  atque  morho:  quid  quod  saepius  vix 
necessarius  quidem  in  conspectum  veniat  nexus 
inter  celeberrimam  subito  ortam  medendi  me¬ 
thodum  et  quae  eodem  tempore  et  apud  eosdem 
homines  obtinet  rationalem  doctrinam. 

Qui  nexus  si  prospero  cum  eventu  esset 
erutus,  respectis  et  singulis  e  quibus  genera¬ 
lis  medendi  ratio  desumitur  cuiusque  doctrinae 
notionibus,  et  variis  quae  eodem  tempore  for* 
tuito  casu  eveniunt  atque  in  curationum  me¬ 
thodum  vim  quandam  exercent  causis,  tunc  de¬ 
mum  specialis  Therapeutices  historia  confici  pos¬ 
set:  cuius  tamen  fata  a  rationalis  medicae  doctri¬ 
nae  historia  prorsus  separanda  sunt,  eamque  an¬ 
tea  confectam  excipere  debent. 

VI.  Itacpie  historiam  medicinae  rationalem 
ex  ipsarum  de  homine  et  sano  et  aegro  notio¬ 
num  apud  medicos  ortu  atque  progressu  inter¬ 
pretandam  esse  nobis  persuasum  est.  Hominem 
vero  totius  creaturae  finem  atque  quasi  comple¬ 
mentum  esse  ideoque  omnium  quae  in  rerum 
natura  existant  summarum  notionum  genera  ei 
inesse,  pro  certo  nobis  videmur  statuere  posse. 
Quarum  notionum  vestigia  in  corporis  persequi 
%  , 

structura  atque  in  actionum  quibus  fruitur  homo 
varietate,  physiologiae  et  pathologiae  rationalis  est 
officium,  ita  ut  illarum  genesis  atque  successio 

i 

certo  quodam  naturae  ordine  appareat.  Histo¬ 
riam  vero  medicinae  interpretari  concessum  est, 
quando  eundem  quem  rationalis  hominis  contem¬ 
platio  exhibet  ordinem,  etiam  in  historia  serva¬ 
tum  esse  docuerimus,  atque  quid  quaeque  aetas, 
quisquis  medicorum  princeps  atque  quaeque  secta 

in  hisce  statuendis  praestiterit  notionibus  expli- 

« 

caverimus. 

Quisnam  autem  iste  summarum  notionum 
ordo  sit  quae  vitam  humanam  definiunt,  hisce 
nostris  temporibus  minime  constat:  quum  nulla 
fere  agnoscatur  inter  illos  qui  physiologiam  at¬ 
que  pathologiam  tractant  universa  auctoritas.  Alii 
enim  nonnisi  ad  phaenomenorum  externam  spe¬ 
ciem  animum  advertentes  summarum  notionum 
/ 

prorsus  fugiunt  indagationem ;  alii  contra  vel  ve¬ 
teris  doctrinae  adhaerent  uni  et  alteri,  vel  novos 
quosdam  notionum  ordines  sibi  effingunt.  Quos 

t 

tamen,  quantum  nobis  innotuerunt,  nequaquam 
omnibus  numeris,  absolutos  videri  libenter  con¬ 
fitemur,  quippe  quum  nec  doctrinae  de  homine 
sano  atque  aegro  solida  fundamenta  neque  hi¬ 
storiae  medicinae  rationem  interpretationis  ab 

iis  praeberi  sentiamus :  veluti  quae  nuper  ad 
intelligendam  vitam  propositae  sunt  notiones : 
Materiei  atque  Virium  oppositio,  vitae  Organicae 
atque  Animalis  differentia,  Repro  ductionis,  Irri¬ 
tabilitatis  atque  Sensibilitatis  clarissima  trias,  Ex- 
citabilitatis  atque  Receptivitatis  commercium  et 
caetera. 

In  tanta  inopia  illum  qui  nobismet  magis  ar¬ 
ridet  ordinem  notionum,  quibus  vita  bumana  com¬ 
prehendi  potest,  exponendam  esse  censemus:  ut 
qui  quamvis  minime  perfectus  dici  possit,  tamen 
ad  quandam  veritatis  similitudinem  accedere  vi¬ 
deatur.  '  / 

VII.  Hominem  quidem  quatenus  corporea 
eius  structura  e  materia  constat,  materiei  etiam 
obtemperare  communibus  legibus  consentaneum 
est,  quae  licet  diversissimae  ad  duo  genera  re¬ 
ferri  possunt,  Mechanismum  scilicet  atque  Che- 
mismum.  Mechanico  enim  modo  materiei  motus 
fieri  videntur  quum  ab  uno  quolibet  corpore 
cum  alio  communicantur,  ita  ut  hoc  ab  illo  vim 
quandam  pati  affirmare  possimus.  Chemice  con¬ 
tra  afficitur  materia  quum  ex  duarum  inter  se 
differentium  eius  virium  certamine  vel  coniun- 
ctione  tertium  aliquod  atque  intermedium  pro¬ 
dit. 

Utrumque  hunc  mutationum  modum  ut  in 

omni  materia ,  ita  in  corpore  humano  quoque 
*  % 
fieri  constat:  qualemcunque  enim  in  homine  a 

mechanica  et  chemica  agendi  ratione  deflexum 

non  solum  non  existere  persuasum  habemus,  sed 

vel  quomodo  fieri  possit  ne  animo  quidem  con- 

%  * 

cipere  nobis  concessum  est. 

%  •  >  ....  i  ’  * 

Qui  vero  per  totum  humanum  corpus  eius- 

que 

nihil  quidquam  ad  interpretandam  valet  vitam, 
quae  aliud  omnino  exposcit  notionum  genus.  Ita 
in  errorem  ducuntur  tam  qui  in  Mechanismi  et 
Chemismi  notionibus  vitae  humanae  rationem 
sperent  unquam  inventam  iri ,  quam  qui  iis¬ 
dem  contrarium  quid  in  animantibus  fieri  cre¬ 
dant. 

vni.  Ad  intelligendum  igitur  hominem  si¬ 
mul  caeteraque  qualiacunque  in  hoc  orbe  vivtmt 
atque  spirant,  tertiam  nos  oportet  exhibere  notio¬ 
nem,  et  eam  quidem  Energiae  Organicae,  quae 
ita  fere  definiri  potest,  ut  in  seipsa  sui  habeat 
finem  atque  obiectum.  Praetermissa  autem  gene¬ 
raliori  quae  in  rerum  natura  cernitur  actionis 
organicae  ratione,  in  homine  specialiorem  illam 
invenimus  et  perfectiorem,  quae  Organismum  in¬ 
dividuum  constituit. 


partes  pervadit  Mechanismus  atque  Chemismus 


* 


I 


13 

Organica  nimirum  individua  ea  vocamus, 
quorum  corporibus  (a)  certum  inesse  cernimus 
ortum,  incrementum  atque  progressum:  quae  ( 'b ) 
sua  ipsorum  vi  rebus  externis  sese  opponunt,  ita 
ut  eas  aut  subigant,  aut  illarum  imperium  a  se 
avertere  conentur:  quae  denique  ( c )  licet  exten¬ 
sae  sint  et  varia  variis  partibus  agant,  ad  syn- 
ergiam  atque  unitatem  conspirant. 

IX.  Haec  vero  organica  vitae  notio  longe 

abest  ut  sufficiat  ad  interpretandam  hominis  na¬ 
turam.  Ex  partium  enim  illa  synergia  atque  or¬ 
ganismi  unitate  individuum  quod  proprie  nunc 
eo  nomine  appellandum  est,  iam  ad  altiorem 
evehitur  existentiae  gradum:  exoritur  enim  Sen¬ 
sus.  Quem  (a)  primum  in  ipsius  corporeae  exi¬ 
stentiae  cognitione  ( koivyi  )  versari  accipi¬ 

mus;  deinde  (b)  conversum  ad  sensibilem  mun¬ 
dum  externum  hunc  ipsum  et  aicrSyTYigiujv  exter¬ 
norum  ope  percipere ,  et  membrorum  motu  vel 
appetere  vel  fugere :  ex  quo  cum  rebus  externis 
certamine  demum  (c)  redit  ad  claram  atque  di* 
stinctam  sui  ipsius  conscientiam . 

X.  Ita  sensim  sensimque  liberior  a  materiei 
naturaeque  necessitate  evolvitur  Mens  humana, 
cogitatione  praedita  atque  voluntate ,  qua  tan¬ 
dem  individuum  ad  summum  pervenit  finitae 


suae  existentiae  gradum.  Quod  enim  inter  plura 
individua  commercium  primum  organico  sexuum 
connubio,  deinde  voce ,  laeto  conscientiae  signo 
efficitur,  id  demum  per  linguam  humanam,  men¬ 
tis  instrumentum,  in  intellectus  regionem  trans¬ 
fertur,  ita  ut  individuum  intelligens  mundo  Intel - 
ligenti  sese  adiungat. 

XI.  Itaque  certa  et  inevitabilis  mors  indivi¬ 
duo  impendet  et  ea  quidem  oritura  ab  eadem 
corporea  natura  unde  ipsius  individui  initia  de¬ 
monstravimus.  Ubicunque  autem  certamen  fit 
inter  individui  existentiam  et  Naturae  vim,  ibi 
morbo  parari  arenam  intelligimus,  morborum  au¬ 
tem  necessitatem,  existentiam,  differentias,  phae¬ 
nomena  ex  earundem  quae  hominem  explicant 
notionum  ordine  esse  desumendas. 

XH.  Sed  iam  ad  historicam  nostram  quae- 
stionem  reversi,  breviter  indicabimus  quis  fuerit 
singularum  quas  explicavimus  notionum  in  Me¬ 
dicina  ortus  atque  progressus,  laudatis  nonnisi 
illustrissimis  aliquot  qui  hunc  effecerunt  et  me¬ 
dicis  et  medicorum  sectis.  Generalem  vero  pro¬ 
gressum  huiusmodi  fere  fuisse  videmur  nobis  sta¬ 
tuere  posse.  Graecorum  medicina  notionibus 
usa  est  mechanicis ,  quibus  chemicarum  quoque 
prima  rudimenta  coniunxit.  Post  renatas  in  Eu- 

ropa  literas,  medicina  organica  inchoata  est,,  cu¬ 
ius  quidem  initia  duae  statim  alienae  sectae  co¬ 
mitabantur,  quae  denuo  mechanicam  et  chemi- 
cam  tantummodo  explicationem  usurpantes,  ad 
suorum  temporum  inventa  eiusmodi  applicaverunt 
notiones.  Ad  sensum  demum  et  quae  huc  spe¬ 
ctant  notiones  XVUI  potissimum  seculi  medici 
accesserunt ,  varii  varia  ratione  ad  explendum 
hoc  interpretationis  genus  contendentes,  qui  et 
ipsi  plus  minusve  in  mechanismum  atque  che- 
mismum  vergebant.  Quomodo  vero,  in  ordinem 
tandem  redactis  atque  penitus  intellectis  Mecha¬ 
nismi,  Chemismi,  Organismi,  Sensus  et  quae  inde 
prodeunt  notionibus,  nostra  aetas  ad  indagandam 
mentem  transire  debeat,  quatenus  scilicet  me¬ 
dici  sit,  id  est  quantum  naturae  necessitati  obtem¬ 
peret,  hanc  quaestionem  pro  virili  parte  tractan¬ 
dam  ad  aliam  differimus  occasionem. 

XIII.  Sicut  philosophia,  artes  ac  literae,  ita 
medicina  quoque  a  Graecis  nobis  tradita  est: 
ideo  que  derelicta  curiosa  magis  quam  utili  fel 
necessaria  illarum  quae  apud  antiquiores  gentes 
gestae  sunt  rerum  investigatione,  ad  Graecam  im¬ 
primis  interpretandam  medicinam  historia  sese 
convertit.  Duorum  vero  praecipue  ordinum  ho¬ 
mines  artem  hanc  apud  Graecos  exercuisse  ac- 

cipimus,  primum  scilicet  Aesculapii  sacerdotes, 
deinde  Sapientiae  professores,  medicinae  quoque 
peritos.  Ho^  autem  ex  illorum  imprimis  fuisse 
numero  verisimile  est ,  qui  naturae  praecipue 
cognoscendae  operam  dabant  et  de  mundi  omni- 
umque  rerum  ex  elementis  origine  disputabant. 

Medicinae  studium  a  Sapientia  separatum  esse  \ 
consentaneum  est,  quum  in  locum  naturae  ele¬ 
mentorum  illa  substituerentur  e  quibus  homo 
constare  crederetur.  Id  quod  si  non  ab  ipso 
Magno  Hippocrate  tamen  eius  fere  aetate  impe¬ 
tratum  esse  videtur  (1).  Uti  autem  Graecorum 

•  *  K  •  «•  * 

(*)  „Ideoque  multos  ex  sapientiae  professoribus  peritos 
eius  (sc.  medicinae)  fuisse  accipimus :  clarissimos  vero  ex  iis  Py- 
thagoram  et  Empedoclem  et  Democritum.  Huius  autem  ut  qui¬ 
dam  crediderunt  discipulus  Hippocrates  Cous  ....  ab  studio 
sapientiae  disciplinam  hanc  separavit.”  Miratus  sum  quum  per¬ 
spicuum  hunc  Celsi  in  praefat .  locum  a  novissimo  quodam 
scriptore  ita  intellectum  perspicerem,  ut  sapientiam  et  Grae¬ 
corum  religionem  ( Gotles  -  und  Nalurdienst  in  den  Tempeln) 
crederet  eandem  esse,  et  historicam  quandam  vtto&ztiv  inde 
superstrueret.  „Hippokrates  und  die  Hippokratischen  TVerke 
sind  die  personificirle  Offcnbarung  der  Befreiung  der  Me - 
dicin  vom  Cultus ;  mit  ihm  daher  beginnt  ihr  eigenes  ge~ 
schichtliches  Leben Damerow  Elemenle  der  nachsten 
Zukunf(.  Berl,  1829.  S.  39.  Nostra  contra  versio  libri  de 
natura  hominis  introitu  confirmatur  ubi  haec  leguntur:  og- 
t tg  /usu  eu  axovsiu  Xsyourwu  ccfJUpt  Tyg  cpvcriog  rrtg  au&guoTrl** 

VYtg  TTgOITUOTEglt)  Yj  OHO<TQV  CtVTEY^  ig  lYFQlXYiV  UCplXEEl  TOVTEUJ  [AEV 

ovh  i7UT7Yi&siog  ods  o  Xcyog  dxovsiu  r.  X 

physica  sapientia  in  tali  naturae  contemplatione 
versata  est  cpiae  Mechanismi  et  Chemismi  prae¬ 
cipue  origines  percepit  (*),  ita  quum  ad  hominem 
morbumque  adverteret  animum,  fieri  non  potuit 
quin  idem  notionum  genus  medicinam  quoque 
pervaderet.  Qua  in  re  libri  qui  diversae  aetatis 
variae  que  auctoritatis  ab  ignotis  plerumque  medi¬ 
cis  conscripti  vulgo  Hippocratici  dicuntur,  certio¬ 
res  nos  faciunt.  Saepe  quidem  cernimus  illos  qui 
nuper  organicae  hominis  interpretationis  non  solum 
veritatem  sed  etiam  antiquitatem  vindicare  studue¬ 
runt,  in  his  libris  quaedam  monstravisse  monu¬ 
menta,  quibus  suam  doctrinam  ab  Hippocrate  iam 
et  viris  Hippocraticis  excultam  fuisse  persuadere 
sibi  videbantur.  Accurata  vero  eorundem  librorum 
lectio  organismi  notionem  a  Graecis  hic  illic  qui¬ 
dem  praesagitam,  nunquam  autem  in  ipsam  me¬ 
dicam  doctrinam  receptam  fuisse  docet.  Plerique 
vero  qui  huc  pertinere  dicuntur  loci  plane  alium 
praebent  sensum  (2).  Universa  autem  tam  illo - 

(1)  Confer  praesertim  quae  Sturzius  edidit  Empedoclis 
fragmenta. 

(2)  Toties  decantatum  illud  ro  Ivo^xwv  seu  Impetum 
faciens  frustra  in  Hippocraticis  libris  quaeres  nisi  in  singulo 
Epidem.VI.  S.YIIL  loco  ubi  haec:  tu  txyjivTa,  yj  og[/.uovTU,  yj 
Evcr%o{xevct  ctujixutu.  —  De  Divino  quoque  (rw  SWoj  )  multum 
hallucinati  sunt,  quum  tamen  illius  imperium  in  morbis,  veteris 

[2] 

rum  librorum  qui  solerti  naturae  observatione 
sermonisque  puritate  insignes  maiore  iure  uni 
et  quidem  egregio  cuidam  adscribendi  videntur 
auctori,  quam  reliquorum  omnium  medica  do¬ 
ctrina  circa  elementa  versatur  et  corporis  humani 
humores  eorundemque  qualitates,  calorem  (*)  et 
spiritum  (2),  mechanice  solummodo  corpus  affi¬ 
cientia;  deinde  in  morbis  Kgicriv  statuit  seu  sepa¬ 
rationem ;,  quae  vel  ireypi  vel  ctnovTacrei  fieri  cre¬ 
debatur  (3):  tandem  fluxus  (ftaTaggQus,  goovg)  (4), 
morborum  feooTgo^jjV  (5),  vasorum  plenitudinem 


superstitionis  reliquiae,  in  libro  omnium  consensu  genuino  de 
aere  locis  et  aquis ,  nec  non  in  eo  qui  de  morbo  sacro  inscri¬ 
bitur,  plane  recusetur.  —  Saepissime  deinde  laudantur  librorum 
Hippocraticorum  de  Natura  sententiae:  (pvtrtg  7 rso) 

7 VCCUTCC’  *  .  UTVCllOEVTOg  Y)  tpVTig  S0V3-CC  HCil  CV  fACC<70V<TCi  ~U  O&OVTCt 

7roi&Et  Epid,  VI.  5.  ipvrssg  ituvtwv  aStSaxTol  Lib.  de  Ali¬ 
mento,  Yj  fAEU  ytXJ  CltCrScCl/OlAEVYI  Ct^lOl  tSfe3CC7T£VSlV  X.  T.  A.  Lib. 
de  Arte ,  quibus  tamen  nihil  definiti  videtur  inesse.  —  Etiam 
r 0  TrvEVfAct  et  tc  s[A(p'j7ou  Sequo v  organici  quid,  sed  perperam, 
olere  nonnulli  crediderunt. 

(!)  Lib.  de  originibus  (z rsgc  ag<xjfiv)  vulgo  7te^\  a-aoHwv. 

(2)  Lib.  TtE^i  (pvaruju. 

(3)  Priscorum  enim  medicorum  xglnv  separationem  il¬ 
lis  fuisse,  nec  uti  visum  est  Galeno  et  omnibus  qui  post  illum 
scripserunt  indicium,  pro  certo  habemus. 

(  ')  Lib.  de  locis  in  homine . 

(5)  Lib.  Prognosi . 

fjrMiQotxnv)  et  angustiam  (nevsdyystav)  (*),  aliasque 
huiusmodi  notiones. 

XIV.  Quomodo  his  ab  initiis  ad  Galeni  us¬ 
que  aetatem  mechanica  interpretatio  a  variis  va¬ 
riam  acceperit  formam,  ita  ut  omnes  fere  eam 
spectantes  notiones  suum  habuerint  locum,  histo¬ 
rici  est  explicare,  neque  negligere  quantum  tunc 
temporis  medicorum  doctrinae  a  philosophorum 
placitis  dependerint  (2).  Nosmet  autem  nomi¬ 
natis  tantummodo  Pr;.xagora  qui  numerum  auxit 
humorum  quibus  tunc  morbos  contineri  puta¬ 
bant;  Erasistrato  qui  sanguinis  et  spiritus  in  va- 

(*)  Praecipue  in  Lib.  de  Diaela  acui, 

(2)  Nobis  quidem  ulteriores  Medicinae  Graecae  progressus 
liberiores  fuisse  videntur  a  philosophorum  sectis  quam  vulgo 
credunt.  Parum  in  eam  contulit  Plato,  quum  ea  ipsa  quae  de 
hominis  structura  atque  morbis  in  Timaeo  tradidit  nequaquam 
eas  superant  notiones  quae  ab  eiusdem  saeculi  medicis  receptae 
erant:  nec  quam  sibi  finxit  animae  triplicem  sedem  in  medicam 
doctrinam  quidqum  valuisse  potest  contendi.  —  Aristotelis  de 
Anima  libri  qui  tantum  lucis  in  doctrinam  de  homine  effun¬ 
dunt  ut  vel  nunc  vix  quemquam  disertius  hac  de  re  scripsisse  sta¬ 
tuere  possimus,  a  Graecis  vel  neglectos  vel  minus  intellectos 
esse  verisimile  est:  quod  vero  medicorum  sectae  ab  Aristotele 
acceperunt,  id  disserendi  methodum  magis  spectat  quam  ipsas 
summas  notiones.  Quae  de  Academiae  affinitate  cum  medicis 
Empiricis,  Scepseos.cum  Methodicis,,  Stoae  cum  Pneumaticis, 
vulgo  docentur  ab  historicis,  ea  non  omnino  pro  certis  acci¬ 
pienda  sunt:  propterea  quod  veterum  his  de  rebus  testimonia 
ad  illam  affinitatem  probandam  parum  sufficiunt. 

[2*] 

sis  abundantiam  atque  praeternaturales  motus 
morborum  habuit  causam;  tandem  illis  qui  Me¬ 
thodici  appellari  volebant  atque  omni  explican¬ 
dae  hominum  morborumque  naturae  spe  dereli¬ 
cta,  inanibus  suis  communitatibus  medicinam  com¬ 
prehendere  studuerunt,  mechanicas  stricti  et  laxi, 
(TTeyvuxreuog  et  A vceoog,  praecipue  notiones  usurpan-» 
tes;  iam  ad  Galenum  pergamus,  qui  omnia  quae 
antea  apud  Graecos  in  Medicina  inventa  erant 
recepit  atque  excoluit.  s  •  • 

Cuius  exquisita  anatomiae  et  physiologiae 
scientia,  p erilissima  disputationum  dialecticarum 
consuetudo,  summa  in  quaestionibus  et  philoso¬ 
phicis  et  medicis  eruditio,  scidbendi  genus  facile 
atque  ornatum,  tantam  ei  pararunt  auctoritatem 
ut  nemo  postea  quid  quam  quod  ad  generaliorem 
doctrinam  spectaret  proferendo  ab  illo  discedere 
ausus  sit.  Totam  vero  morborum  doctrinam  po¬ 
suit  in  mutata  elementorum  seu  qualitatum  ygeeeri 
et  partium  variae  ordinis  yccraTxsvyj  qua  functio¬ 
nes  turbantur;  methodum  medendi  in  eo  quod 
contraria  contrariis  curanda  sint.  Saepissime  in 
physiologicis  praecipue  libris  a  Galeno  et  qui 
illum  secuti  sunt  de  viribus,  (Wt/uecn,  disputatur, 
notione  post  Aristotelem  a  philosophis  recepta, 
cuius  vestigia  iam  apud  antiquiores  quoque  in- 

*  #  \ 

\  ^  V 

venies  meclicos.  Id  qnod  historiae  medicinae  qui- 
hnsdam  suasit  scriptoribus  ut  Galeno  djnamicam 
quam  appellaverunt  tribuerint  doctrinam,  ideo- 
que  diversam  ab  illa  quae  ante  illum  floruerat 
et  ipsam  corpoream  potius  respexerat  materiem. 
Sed  minus  recte  id  nobis  factum  videtur.  Vires 
enim  a  Galeno  e  philosophia- in  physiologiam  re¬ 
ceptae  quamvis  usum  loquendi  mutaverint,  imvm 
nihil  fecerunt  ad  definiendas  ipsas  de  homkm 
natura  notiones,  quae  quidem  minime  deflexerunt 
a  mechanica  interpretatione  (1).  Eodem  modo 
respectus  ad  causas  finales  quem  h.UOUv.  t  ubi  de 
usu  partium  (2)  egit,  penitus  distir:  3  vndus  vide- 

(’)  Ipso  Galeno  Bvmfjug  fuit  maius  activi  causa:  vEc- 
y ov  ^YjXovori  xak 'Sj  t o  ysyovog  Yj&r  HCt-i  <7VL ,77S7T}//ZC;AvGV  V7 TO 
7Yj9  ivsgyelag  avr/Jov  ,  clcv  ro  celoce ..  rm>  xct,  ncct  ro  vsvgov. 
^Tavs^yziccv  r)z  ryjv  SgccrriXYjV  gvo[jk?Au  j  r  J  y,  HCtl  TYjV  TOCVTyg 

.■>  /  \  '  AJ  \  5/  ~ 

airiccv  ov vctfMv  ....  nat  fxsygt  y  -w  ayvacixsv  rqv  evenav  ty}9 

3  t  3/  /  3  \  3  t  O 

eit£^yov(jLsvyls‘  uiriug  ,  ovvctfJLw  avrr:v  ovcc/,a-0o(xsvy  sivai  riva  Ae- 
yovrsg  iv  rcag  epXz^/iv  cclfutrog  reoir  SvvccfMv,  «.  r.  A.  De 

natur,  f acuit.  I.  Cum  igitur  de  viribus  loquatur  tam  corpo¬ 
ris  quam  naturae,  aperte  se  rnoOium  qui  fiunt  causam  atque  es¬ 
sentiam  ignorare  confessus  est»  Qualitatibus  autem  suis  (jr oio- 
TYjcri)  nullam  tribuit  veram  existendan  quin  contra  Athenaeum 
illarum  abstractam  uti  nobis  dicere  mios  est,  monstravit  natu¬ 
ram.  Confer  de  Elem.  sec.  Hipp  cy  ...  1.  6. 

(2)  Inter  Galeni  qui  huc  pertinent  locos  dignissimum  lau¬ 
damus  Connn .  ad  librum  de  AI 'mento  II.  ...  ^  Syjmovo- 

yifiYj  7'XV  OTWfXCCTVJV  (pVTtg,  i>jg  'VCO:  'OYjJiHYf  7'JJV  srcfxlvuov,  TVa\X- 

tur  a  vere  organica  quae  postea  innotuit  doctrina. 
Summo  igitur  iure  dici  potest  medicina  vete¬ 
rum,  cui  Galenus  quasi  finem  imposuit,  ad  sum¬ 
mam  qua  tunc  temporis  frui  potuerit,  doctrinam 

\ 

mechanicam  ab  illo  evecta  fuisse. 

XY.  Plus  quam  decem  inde  insecuta  sunt 
saecula  quae  nihil  prorsus  praebent  novi  in  ge¬ 
nerali  medicinae  historia.  Graeci  atque  Romani 
post  Galenum  ad  specialiores  tantum  res  animum 
advertentes,  quosdam  morbos  diligentius  descri¬ 
pserunt,  nova  proposuerunt  remedia,  chirurgiam 
imprimis  excoluerunt,  derelictis  plerisque  de  ho¬ 
minis  morbinue  natura  quaestionibus  vel  sane 
receptis  veterum  his  de  rebus  praeceptis.  Qui 
deinde  philosophiam  simul  et  medicinam  in  Eu¬ 
ropa  fere  perditas  exceperunt,  Saraceni,  in  utra¬ 
que  commentatorum  potius  quam  inventorum 
munere  functi,  in  theoria  medica  nihil  profece¬ 
runt;  eaedem  enim  quas  Graeci,  atque  postremo 
Galenus,  statuerant  me  chanicae  circa  hominem  no¬ 
tiones  ab  iis  expositae  sunt  magis  magisque  ta- 


iroXkct  Tyg  Tgo( pyjg  ccXXoiujtm  a  ogyctvcc  eu  kxaorw  tuj  7T£- 

'irclrjx£v .  et  iterum  e~n  \j,ev  ovv  y\  cpvcrtg  Suvfjuxc-TYi  xcti 

TTgOUQYjTtXyj  TIXU  CrMfXCCTUOU  !t?r'  0  CCVTUJU  £U£XCC  TOTCtVTCC  T£  XCU  TOt- 
CCVTCC  $£$Y}IJUOV ^yY\>C£  TCC  fAOgt Cl  *  TsXog  £>S  £*%£ V  CLVTYl  TYjU 

V. . .  Etiam  conf.  cie  Iht  •/.  <  i  Platon,  piae .  IX.  8. 

men  a  Peripateticorum  obfuscatae  dialectico  ap¬ 
paratu. 

Id  demum  temporis  momentum  quo  vetera 
Graecorum  atque  Romanorum  monumenta  litte¬ 
raria  simulque  illorum  sapientia  atque  artes  e 
longa  oblivione  provecta  et  Christiano  orbi  in¬ 
tegriora  reddita  sunt,  medicinam  quoque  egregie 
adiuvit:  verum  enim  vero  totus  ille  mentis  hu- 
manae  transitus  a  prisco  ad  recentiorem  statum, 
(pio  veterum  opiniones  primum  quidem  e  medii, 
aevi  obscuritate  in  lucem  productae,  deinde  pu¬ 
riores  redditae,  denique  recensitae  atque  reiectae 
sunt,  ad  humanitatis  potius  quam  medicinae  hi¬ 
storiam  pertinere  videtur.  Nec  quae  tunc  exor¬ 
tae  sunt  medicinae  vicissitudines  a  singulis  uti 
fieri  solet  atque  externis  causis  repeti  debent, 
inter  quas  nova  e  mineralibus  a  Saracenis  de- 
sumta  remedia  referuntur  et  morbi  veteribus  in¬ 
cogniti  neque  assuetis  curandi  methodis  obnoxii: 
illae  enim  vicissitudines  altius  quaerendae  viden¬ 
tur,  quum  idem  quo  res  publicae,  religio  atque 
philosophia  conquassatae  sunt,  libertatis  atque  no¬ 
vitatis  studium  cum  medicina  quoque  sese  com¬ 
municaverit.  Quocirca  qui  integriorem  Galeni 
doctrinam  Arabum  substituere  farragini  optime 
quidem  de  medicina  meruerunt,  id  quod  de  iis 

quoque  dicere  lieet  qui  Magni  Coi  potissimum 
vestigia  sequi  voluerunt  in  morborum  accuratiori 
observatione:  omnibus  vero  huiusmodi  laboribus 
veterum  sententiae  eo  solummodo  excultae  esse 
videbantur,  quo  facilius  a  novatoribus  impugnaren¬ 
tur  atque  subverterentur ;  quo  factum  est  ut  quae 
ab  Argenterio,  Iouberto,  Vesalio  reliquisque  pri¬ 
mum  in  dubium  vocata  est  Graecorum  auctoritas 
a  Theophrasto  Paracelso  prorsus  recusaretur,  ac¬ 
clamante  sectatorum  turba. 

XVI.  E  tanto  autem  opinionum  certamine 
tandem  exortae  sunt  organicarum  de  homine  no¬ 
tionum  (VIIJ)  initia,  quae  obscura  primum  atque 
indefinita  sensim  sensimque  exculta  atque  perfe¬ 
cta  liberius  sibi  imperium  vindicaverunt. 

De  ipsius  Paracelsi  dignitate  saepe  est  dispu¬ 
tatum:  in  qua  quaestione  merita  eius  ob  destru¬ 
cta  priora  et  nova  substituta  confundi  non  de¬ 
bent.  Multa  quidem  atque  egregia  fecit  confi¬ 
cienda  veterum  auctoritate:  eadem  autem  qua 
hanc  impugnavit  violentia,  effraenatumque  nova¬ 
rum  rerum  studium  vetuerunt  ne  aequo  prose¬ 
queretur  animo  quae  sese  obtulerunt  verioris  do- 
,  ctrinae  vestigia  (1).  Inventa  eius  ab  hominibus 

( 1 )  Non  me  fugiunt  illi  qui  ultimis  his  annis  magnas  Pa¬ 
racelsi  laudes  celebrarunt  summamque  ei  inesse  sapientiam 

variae  indolis  receptae  sunt,  quorum  alii  crudis 
tantummodo  quae  posuerat  chemiae  initiis  ope¬ 
ram  navarunt,  alii  ad  organicam  potius  medici¬ 
nam  sese  converterunt :  horum  memoratu  dignis¬ 
simum  ab  historicis  nimis  neglectum  habemus 
Petrum  Seveiinum,  qui  notiones  de  organismo 
apud  Paracelsum  hic  inde  sparsas  atque  linguae 
obscuritate  obtectas  collegit  atque  clariores  red¬ 
didit  :  organicam  enim  vim  quandam  agnovit, 
quam  vitae  Balsamo  suo  inesse  docuit.  Sed  il¬ 
lum  quoque  in  errores  duxit  vana  quam  saecu¬ 
lum  illud  prae  se  ferebat  spes  inveniendi  ipsum 
Balsamum  atque  in  morborum  curationem  con¬ 
vertendi  (1). * (*) 

dictitarunt.  Qui  autem  omnes  aut  certe  plerosque  illius  per¬ 
spectos  habent  libros,  facile  intelligunt,  ipsum  qui  totam  vagus 
atque  exsul  vitam  egerit  nusquam  contentus,  eundem  in  doctrina 
sua  quoque  dubium  esse  atque  incertum,  cum  plerumque  varias 
pro  varia  occasione  proferat  sententias.  Qui  vero  ex  tanta  eius 
scriptorum  copia  singulas  sibi  vindicant  sententias,  quas  suis  con¬ 
sentaneas  esse  credunt  opinionibus,  iliisque  innisum  Theophra¬ 
stum  medicinam  suam  constituisse  persuadere  conantur,  ii  non 
solum  errore  ducuntur,  sed  fallere  omnino  Videntur  studere. 

(*)  ,, Medicina  fundatur  in  vitali  Principio,  Semine,  Bal¬ 
samo  vegetabilium,  mineralium  et  animalium,  cui  omnium  actio¬ 
num  in  Natura  principium  acceptum  referimus:  adeo  que  legi¬ 
tima  huius  naturae  praeparatio  et  administratio  medicam  consti¬ 
tuit  scientiam”. . . .  Balsamum  istud  ,, totius  Creaturae  nucleum” 
mineralibus  sapores  et  odores  praebere,  plantarum  oeconomiam 

XVII.  Verum  enim  vero  quae  Paracelso  et 

i 

Paracelsicis  innotuit  doctrina,  ea  universalis  po¬ 
tissimum  organismi  quandam  notionem  suspicata 
est,  nec  vero  ad  individui  organici  distinctionem 

a 

accessit.  Fere  eundem  autem,  quem  apud  Grae¬ 
cos  animadvertimus,  transitum  a  sapientia,  quae 
in  totam  rerum  naturam  inquireret,  ad  medici¬ 
nam,  quae  de  hominis  solummodo  elementis  dis¬ 
serebat,  iterum  in  eo  cernimus,  quod  ex  Para- 

_  V 

celsicorum  universali  Balsamo,  Tinctura,  Prin¬ 
cipio  Semine  in  lucem  prodiit  individuus  Hel- 
montii  Archeus .  Itaque  Helmontius  eo  praecipue 

sua  benignitate  perfundere,  animalium  vero  ,,  universam  corpo¬ 
ris  anatomiam  occupare,  et  pro  diversa  tinctura,  impressione, 
confluentia,  quam  diversis  locis  recipit,  diversas  quoque  produ¬ 
cere  actiones.  Itaque  si  partes  occupaverit  mobiles,  motum  ciet, 
si  sensibiles  sensum,  alibi  concoctiones,  excrementorum  separa¬ 
tiones,  alimenti  distributiones,  nutritiones  moderabitur.  Hinc 
foecunditatis  memor  tincturas  admittit  et  praeparationes  gene¬ 
rationi  necessarias.  Quodsi  vivendi  errore  noxium  aliquid  la¬ 
tenter  ipsius  provinciam  occupaverit,  omnibus  collectis  viribus 
providentia  insigni  hostem  nunc  confestim  aggredietur,  nunc 
decreta  digestaque  tempora  expectavit,  concoctionesque  molie¬ 
tur,  quibus  absolutis  sine  sudore  et  sanguine  triumphum  aget, 
debilitata  paulatim  in  naturalem  statum  reducens:  fortiore  vero 
hoste,  validioribusque  satellitibus  provinciam  occupante,  ut  suo¬ 
rum  civium  ministerio  abigi  non  possit,  multa  prius  moliens  suc¬ 
cumbet,  medicorum  ope  frustra  implorata.”  Idea  medicinae 
philosophicae .  Basii.  1571.  p.  23.  Confer  eiusdem  libri  Ana- 
cephalaeosin  p.409. 

de  medicina  meruisse  videtur,  quod  individui 
organici  notionem  exposuerit,  principium  quod¬ 
dam  cuique  corpori  inesse  statuens  generationis, 
nutritionis,  conservationis.  ,,Quicquid  in  mun¬ 
dum  venit  per  naturam,  necesse  est  habeat  suo¬ 
rum  motuum  initium,  excitatorem  et  directorem 
internum  generationis”  (1).  Ad  istius  Archei 
actiones  relatis  plerisque  sanitatis  ac  morbi  phae¬ 
nomenis  (2),  mechanismi  vincula  quibus  de  ho¬ 
mine  doctrina  implicita  erat,  magna  ingenii  Sui 
vi  fregit  ac  solvit,  morbum  ab  humorum  atque (*) 


(*)  „llle  inquam  faber  generati  imaginem  habet,  ad  cuius 
initium  declinationes  rerum  agendarum  componit ....  Arcbeus 
generationis  faber  ac  rector  seipsum  vestit  statim  corporali 
amictu:  in  animantatis  enim  perambulat  sui  seminis  latebras 
omnes  et  recessus,  incipitque  materiam  transformare  iuxta  ima¬ 
ginis  suae  entelechiam .  Praeses  demum  ille  manet  curator 

rectorque  internus  finium  in  obitum  usque.”  Archeus  faber 
p.33. 

(2)  Morbos  Helmontius  post  hominem  e  Paradiso  eiectum 
ortos  esse  finxit,  archeo,  qui  antea  fuerat  absolutus,  debilitato 
atque  labefactato:  „In  Eden  enim  poterat  Arcbeus  noster  ple¬ 
narie  omnes  Arcbeos  tam  venenorum  quam  alimentorum  in  sui 
incrementum  subigere  absque  ulla  sui  lassatione  aut  eorundem 
reactione  ....  Sed  mox  bomo  eiectus  in  terram;  baec  tribulos 
et  spinas  innexit”  etc.  Magnum  Oportet  p.  127.  „  Repeto, 

omnem  motum  tum  in  sanis  quam  in  aegris  immediate  proficisci 
constitutive  et  efficientes  ab  Impetum  faciente  archeo,  occasio- 
naliter  vero  a  causis  occasionalibus.”  Ve  febr .  cap.  xx. 

qualitatum  imperio,  et  medicinam  a  contrariis 
contrariorum  remediis  liberavit. 

Non  quidem  me  fugit,  ab  illis  qui  chemi- 
cam  quandam  in  medicina  haeresin  ex  medii  aevi 
obscuritate  originem  duxisse  docent,  Helmontium 
quoque  inter  principes  eiusdem  sectatores  re¬ 
ferri  (1).  Cum  vero  generatim  quae  de  huius- 
modi  chemiae  in  medicinam  imperio  enarrata 
sunt,  firma  fide  carere  videantur,  tum  Helmon¬ 
tium  cbemicis  adnumerare  potuerant  nonnisi  qui 

ad  verba  eius  magis  quam  ipsam  doctrinae  es-1' 

\ 

sentiam  animum  adverterint.  Iusta  enim  distin- 

•  * 

ctione  facta  inter  chemicas  quasdam  Helmontii 

*  '  %  '  l  •  t  j  *  i 

hypotheses  nominaque  quibus  in  ipsis  medicis 
disputationibus  usus  est  chemiam  olentia,  et  do- 
ctrinam  propriam  tam  physicam  quam  medicam, 
hanc  a  chemica  interpretatione  plane  immunem 
et  organicae  potius  consentaneam  esse,  pro  certo 
habemus.  :  1  v 

XVIII.  Non  omnino  ab  Helmontio  dissentit 
Fr.  Glissonius,  ita  tamen  ut  ad  scholasticam  po¬ 
tius  quam  ad  mysticam  philosophandi  rationem 
adaptaverit  suas  de  organica  vita  notiones.  Qui 
quidem  toti  substantiae  vitam  inesse  vindicavit, 

(*)  Sprengel  Gesch.  der  Arzneikunde  Th.lV.  S,  292. 
Damerow  Elementc  *S’.140. 

et  naturam  substantiae  materialis  esse  internum 
motus  principium  statuit ;  . . .  ,,  quod  se  aut  aliud 
ab  intus  movet,  esse  sufficiens  vitae  principium  — 
in  se  fovere  vitale  principium  quo  se  determinat, 
nempe  quo  percipit  quid  sit  agendum  et  quor¬ 
sum,  quoque  id  appetit”^).  Organismi  univer¬ 
salis  definitione  ita  constituta,  et  tribus  acceptis 
vitalibus  facultatibus,  perceptiva,  motiva  et  appe- 
titiva ,  accurate  alium  quoque  illarum  demonstrat 
ordinem;  naturalium  scilicet,  quae  necessario 
agunt,  sensitivarum  quae  partim  iudicium  parti¬ 
cipant  et  medio  modo  inter  necessitatem  et  li¬ 
bertatem  sese  habent,  et  intellectus  qui  fons  est 
libertatis  in  voluntate  et  motibus  inde  fluenti¬ 
bus  (* 2).  In  individuo  autem  organico  fibram 
motricem  habuit  vitae  subiectum;  quo  factum  est 
ut  ad  motet  praecipue  animum  adverterit,  quos 
docuit  post  perceptam  irritationem  ad  ipsam  ap¬ 
petendam  vel  fugiendam  in  fibra  exoriri  (3). 
Ideoque  licet  omnes  quae  in  nostro  occurrunt 
schemate  (VIII.  IX.  X.)  vitae  formas  intellexerit, 
maxime  tamen  ad  res  externas  relationi  (VIII.  b. 

(*)  De  natura  substantiae  energetica  s.  de  vita  natu¬ 
rae ,  p.231  seq. 

(2)  Ibid.  p.210. 

(3)  De  ventriculo  et  intestinis ,  passim. 

IX.  b.)  tribuit  dignitatem,  quippe  quum  naturalem 
perceptionem  librae  inhaerere,  motumque  tam  a 
sensibus  quam  a  mente  seu  phantasia,  tanquam 
ab  externis  causis,  cum  illa  communicari  cense¬ 
ret:  strenuus  quidem  illius  quam  postea  Culle- 
nius  atque  Ioannes  Bruno  proposuerunt  de  ex¬ 
citatione  doctrinae  praecursor. 

XIX.  Quae  vero  de  bis  atque  similibus  co¬ 
naminibus  iacta  erant  medicinae  organicae  fun¬ 
damenta,  ea  fere  delevit  quae  paullo  postea  orta 
est  nova  philosophia,  licet  haec  logicam  et  phy¬ 
sicam  potius  quam  ipsam  medicam  insectaretur 

/  -r 

veterum  sapientiam.  Quae  Cartesius  de  philo¬ 
sophia  meruit,  huc  vix  pertinent:  in  physiologia 
autem  humana  tantum  abest  ut  organicas  auxerit 
notiones,  ut  maiorem  doctrinae  mechanicae  et 
chemicae  praestiterit  vim  atque  auctoritatem. 

Id  eo  que  qui  novam  omnium  consensu  excoluisse 

*  . '  .  r  y 

videtur  philosophiam,  existentiam  vindicans  co¬ 
gitationi  atque  libertatem  a  qualicunque  extranea 
auctoritate,  idem  medicam  contra  doctrinam  no¬ 
vis  finibus  circumscripsit. 

Notissima  sunt  a  C&rtesio  posita  duo  sub¬ 
stantiae  genera,  scilicet  Mens ,  seu  substantia  co¬ 
gitans  et  Corpus  seu  substantia  extensa;  omnino 
diversa,  per  se  nihil  quid  quam  commune  haben- 

tia  et  Dei  tantummodo  voluntate  atque  interven¬ 
tione  coniungenda.  Haec  autem  materiei  atque 
mentis  non  solum  distinctio  sed  oppositio  ad 
recentiora  usque  tempora  servata  quantum  me¬ 
dicinae  organicae  incrementis  officere  debuerit, 
elucet.  In  qualibet  enim  de  mundo  materiali 
disquisitione,  qua  quidem  Cartesius  corpus  hu¬ 
manum  quoque  comprehendere  voluit,  nonnisi 

l  v 

extensionem  et  motum  respexit  huiusque  causas 
efficientes  et  secundarias,  primariam  statuens  eius 
causam  Deum,  de  cuius  consiliis  rerumque  fini¬ 
bus  quaerere  physici  nequaquam  esse  sibi  per¬ 
suasit.  Ita  quaecunque  de  organica  vitae  no¬ 
tione  ante  eum  exposita  erant,  neglexit:  quippe 
quae  nec  cum  extensionis  motusque  mechanici 
quadrarent  legibus,  nec  e  cogitatione  desumen¬ 
dae  essent  qualem  ille  eam  sibi  finxerat;  quin 
quae  organismum  regit  atque  dirigit  evreh£%eiccg 
notio  ipsius  philosophandi  ratione  fuit  plane 
contraria. 

Ubicunque  vero  Cartesii  philosophia  viam 
sibi  aperuit,  homines  excitavit  ad  solertius  phy- 
sices  studium,  ita  ut  mox  melius  cognoscerentur 
mechanices  leges  et  iam  hodiernae  chemiae  ve¬ 
stigia  quaedam  ponerentur.  Quo  factum  est,  ut 
physica  doctrina  quatenus  a  Graecis  exculta  erat 

et  apud  Galenum  exstabat,  quantum  esset  manca 
atque  imperfecta,  facile  perspiceretur,  id  quod 
absolutius  quam  Paracelsi  atque  Helmontii  ar¬ 
gumenta  a  veterum  auctoritate  medicos  defle¬ 
xit.  Tenera  vero  organicae  medicinae  initia  in¬ 
gentem  illius  doctrinae  vim  effugere  nequibant, 
quae,  novitatem  atque  certitudinem  prae  se  ferens, 
insignem  maioris  lucis  spem  pollicebatur.  Ita¬ 
que  relicta  non  solum  Galenica  physiologia,  sed 
neglectis  etiam  organismi  definitionibus,  ad  cau¬ 
sarum  quas  dicebant  efficientium  indagationem 
medici  se  convertebant.  Quae  indagatio  duo  ea- 
que  plane  diversa  iam  praebebat  explicandi  ge¬ 
nera,  mechanicum  scilicet  quod  vere  ita  nomi¬ 
nandum  est  et  chemicum:  quorum  alterum  soli¬ 
darum  corporis  partium  potissimum  respexit  stru¬ 
cturam  et  motus  qui  sensui  obvii  sunt:  alterum 
fluidarum  potius  naturam  illosque  qui  suspicioni 
magis  quam  perceptioni  obnoxii  sunt  internos 
motus:  vera  enim  chemismi  quam  supra  (VII.) 
memoravimus  notio  ipsos  chemicos  adhuc  vide¬ 
tur  latuisse. 

XX.  Ideo  saeculum  XVII  duas  imprimis  ex¬ 
hibet  in  medicina  haereses,  chemicam  atque  me¬ 
chanicam,  ex  quorum  certamine  demum  iterum 

■4  f  f  -  I 

exstitit  organica. 

Chemicam  ergo  medicinae  interpretationem 
post  Cartesium  demum  exortam  esse  statuimus* 
In  cjua  quidem  re  a  vulgari  abscedimus  senten¬ 
tia,  quae  antiquiorem  illi  vindicat  originem.  Nam 
et  ii  qui  circa  Paracelsi  tempora  chemicis  labo¬ 
ribus  operam  dabant,  et  remediis  e  mineralibus 
praecipue  paratis  morbos  curandos  esse  sibi  per¬ 
suadebant  medici,  cbemicorum  nomen  sibi  arro¬ 
gaverunt.  Sed  obscura  ista  notionum  vel  Gale- 
nicarum  vel  Paracelsicarum  cum  Pharmaceutice 
quadam  cbemica  coniunctio,  qualis  apud  Germa¬ 
nicos  imprimis,  saeculi  XVI  et  quae  inde  secuta 
sunt  decenniorum,  medicos  obtinuit,  quum  ad 
medicinae  progressus  parum  contulit,  tum  nul¬ 
lum  fere  nexum  habuit  cum  ea  hominis  sani  et 
aegri  interpretatione,  quam  apud  Batavos  F.  Syl- 
vius  proposuit,  apud  Anglos  Willisius  et  loannes 
Mayow,  apud  Gallos  Barbeyracius ,  Calmetius, 
Nicolaus  de  Blegny,  quaeque  in  Germania  nostra 
ab  Etmullero  et  Wedelio  promulgata  est,  cui  tamen 
maiore  iure  medicinae  cbemicae  nomen  tribui  con¬ 
sentaneum  est.  Nec  uti  iam  monui  Helmontius 
quidquam  in  hanc  sectam  videtur  polluisse. 

Accuratius  interpretandi  genus  excoluerunt 
qui  latromatbematici  appellantur,  quos  ad  idem 
fere  ad  quod  cbemici,  temporis  spatium  pertinere 

nemo  miratus  erit,  qui  utriusque  sectae  e  reeen- 
tiore  philosophia  originem  quasi  necessariam  per¬ 
spectam  habuerit  (1).  Illos  autem  non  fugit, 
quae  mathesis  atque  mechanica  docuit,  ea  ad 
universam  hominis  intelligendam  vitam  minus  va¬ 
lere  quam  ad  explicanda  singula  sanitatis  atque 
morbi  phaenomena :  his  igitur  praecipue  laborem 
impenderunt  et  minutis  calculis  quaestiones  de 
vitalibus  functionibus  se  absoluturos  esse  spera¬ 
runt.  Hanc  vero  doctrinam  ad  morborum  cura¬ 
tionem  parum  conferre  insignissimus  quisque  inter 
medicos  matheseos  sectator  confessus  est,  ita  'ut 
ipsi,  quum  medicinam  exercerent,  theoriae  com¬ 
menta  plane  relinquerent  atque  ad  experientiam 
confugerent,  quae  organismi  avTGKgdreiav ,  quam  in 
theoreticis  prorsus  ignorabant,  in  morborum  cu¬ 
ratione  eos  quamquam  invitos  suspicari  coegit. 

XXI.  Sicut  veterum  mechanicam  medicinam 
collegit  atque  in  ordinem  redegit  Galenus,  ita  ex 
recentiorum  de  quibus  iam  locuti  sumus  mecha¬ 
nicis  et  chemicis  doctrinis  Hermannus  Boerhaave 
suum  elegit  systema.  Doctrinae  quam  exhibuit 
varietas,  physica,  chemica,  anatomica  quibus 
confirmata  videbantur  fundamenta,  docendi  atque 


(‘)  Confer  Spuengel  Lc.  IV.  S.419* 

scribendi  genus  simplex,  elegans,  omnibus  per» 
spicuum,  tandem  qui  in  iudicanda  huius  tem¬ 
poris  medicina  non  negligendus  est,  saeculi  animus 
ab  omni  subtilitate  alienus  et  in  facile  quoddam 
disserendi  genus  proclivus,  immoderatam  Boer- 
havio  meruere  auctoritatem  in  totam  fere  suae 
aetatis  medicinam.  Quam  quidem  ita*  constituit. 
Animam  omnino  a  sua  medicina  repudiavit*;  cor¬ 
pus  tanquam  machinam  e  solidis  et  fluidis  parti¬ 
bus  ad  functiones  exercendas  constitutam  esse 
censuit;  morbum  dixit  esse  corporis  statum  quo 
exercendae  functionis  facultas  tollatur,  in  solidis 
et  fluidis  situm;  morborum  causam  proximam 
qualemcunque  habuit  solidarum  partium  simpli¬ 
cium  et  compositarum  (organicarum)  physicam 
qualitatem  alienatam  nec  non  fluidarum  varia  vitia 
et  copiam  mutatam.  In  solidis  partibus  consi¬ 
derandis  multo  maiorem  agnovit  mutationum 
diversitatem  quam  Iatromathematici :  in  locum 
acidi  et  alkali  a  chemicis  propositorum,  praeter 
plethoram  acrimoniarum  magnam  varietatem  con¬ 
stituit.  Organicas  notiones  non  intellexit,  et  ubi 
earum  sensit  vim  et  necessitatem,  solerter  eas 
declinavit. 

Itaque  illius  quem  Cartesiana  philosophia 
in  medicina  excitaverat  progressus  finem  consti- 

tuit  Boerhavii  exquisitum  systema,  quippe  quod 
chemicam  et  mechanicam  philosophandi  rationem 
ad  omnia  adplicaret  quae  a  recentioribus  inventa 
erant  anatomica,  physiologica,  pathologica,  atque 
idcirco  Galenicam  medicinam,  quae  apud  veteres 
easdem  fere  impleverat  partes,  longe  superaret. 
Quo  vero* maior  fuit  singularum  quas  amplecte¬ 
batur  rerum  diversitas  et  interpretandi  rationis 
varietas,  eo  luculentius  quemque  subtilius  inqui¬ 
rentem  perspicere  oportuit,  principium  quoddam 
quod  omnia  dirigeret  atque  sibi  subiiceret,  illi 
deesse. 

XXII.  Ad  interpretandam  medicinae  saeculi 
XVIII  historiam  primum  exponenda  erunt  singula 
doctrinae  Boerhavianae  fata  atque  successus,  et 
quae  inde  repetenda  videntur  medicorum  prae¬ 
cepta  atque  inventa,  deinde  quod  tandem  maiore 
vi  et  feliciore  successu  renovatum  est  organicae 
medicinae  momentum  atque  eius  sub  variis  for¬ 
mis  cum  mechanismo  et  chemismo  certamen,  ex 
quo  denique  victoriam  reportavit,  sed  non  sine 
nova  lite  de  singularum  eiusdem  notionum  di¬ 
gnitate. 

Rccentioris  organismi  initia  a  Stahlio  posita 
esse,  inter  omnes  constat:  nec  necessarium  vide¬ 
tur  eiusdem  placita  recensere :  id  solummodo 

monitum  volumus  quod  doctrinae  Stahlianae  in¬ 
dolem  in  hac  ipsa  organismi  notione  statuimus, 
eam  contra  quae  vulgo  tanquam  princeps  pro¬ 
ponitur  illius  sententia  de  animae  in  corpus 
nonnisi  per  accidens  ex  organismi  notione  ad 
sui  temporis  philosophiam  adplicata,  defluere.  Or¬ 
ganismi  enim  notionem  intellexit,  mechanismo  vi¬ 
tae  humanae  quandam  destinationem  atque  finem 
ine$se  perspiciens:  quam  distincte  quoque  expo¬ 
suit  (1).  Hanc  vero  notionem  quum  conciliare 
studeret  cum  caeteris  tunc  receptis  notionibus  de 
hominis  natura,  statim  obviam  ei  obstiterunt  Car- 
tesianorum  vulgatissimae  sententiae,  qui  substan¬ 
tiae  corporeae  extensionem  tribuunt,  menti  cogi- (*) 

(*)  „Organismi  proprium  omnino  est  seu  essentiale  requi¬ 
situm  ut  mechanicam  habeat  dispositionem,  et  quidem  hanc  non 
solum  in  genere  quatenus  in  omni  suhiecto  corporeo  mechanica 
dispositio  absoluta  necessitate  praesto  est;  sed  prorsus  etiam  in 
specie,  ita  quemadmodum  illi  rei  cui  proprie  destinatur  omnino 
etiam  mechanica  proportione  conspirat  atque  quadrat.  Habet 
antem  haec  in  organo  circumstantia  non  aliam  rationem  nisi 
totum  genericae  et  materialis  constitutionis :  specifica  autem  et 
formalis  absolute  alius  est  capitis  et  praecipua  sui  parte  a  mecha¬ 
nismo  penitus  alienissima.  Constat  enim  non  solum  in  destina¬ 
tione  sed  etiam  in  actuali  adhibitione  ad  effectum  specialissimum 
adeoque  revera  unicum,  ut  illa  vere  specialissima  sui  constitu¬ 
tione,  qua  certum  plane  finem  respicit,  nec  ullam  aliam  existendi 
nec  etiam  ita  essendi  ullam  rationem  habeat.”  De  Organ .  et 
Mechan .  dwers.  XXXIX. 

tationem,  motum  autem  qualemcunque  nonnisi  a 
Deo  cum  materia  communicari  docent  (XIX.).  Il¬ 
lam  organicarum  actionum  perpetuam  atque  con¬ 
tinuam  ad  finem  directionem  a  motu  quodam 
quem  Deus  ab  initio  cum  corpore  communica¬ 
verat  oriri  nequaquam  sibi  persuadere  potuit: 
ideoque  qui  nec  ex  inerti  materia  derivandi  erant 
motus,  ut  eos  tamen  explicaret,  iam  ad  tertium 
in  mundo  Cartesiano  agens,  mentem  seu  ani¬ 
mam,  ei  confugiendum  erat,  quam  tamen  non  in 
cogitatione  solummodo  versari,  uti  voluit  Carte- 
sius,  sed  in  vi  corporeis  affectibus  insistendi  (*), 
docuit. 

.  *  V 

Ita  duplex  fuit  Stablii  labor  atque  officium, 
tum  corpus  a  mechanismi  imperio  liberum  red¬ 
dere,  et  organismi  legibus  illud  submittere,  qua  re 
magnam  vim  exercuit  in  medicinam;  tum  vero 
demonstrare  quantum  sit  angusta  atque  inanis 
mentis  cogitantis  notio  nisi  ex  vitae  corporeae 
affectibus  prodeuntem  illam  intelligamus ;  id  quod 

(*)  ,,Ille  (animae)  actus  quem  vulgus  ...  pro  supremo 
ipsius  et  absolute  proprio  . . .  interpretatur,  cogitandi,  simulacra 
quaedam  pingendi,  iuxta  se  ponendi  et  in  ilio  quod  ex  his  pro¬ 
minet  aut  subsedit  aut  deflectit  tandem  immorandi  seu  acquie¬ 
scendi,  hic  inquam  actus  supremus  est  et  prorsus  eminens  exem¬ 
plar  unicae  illius  energiae  corporeis  affectibus  insistendi .” 
Dc  Org.  et  Mech .  dwers .  LI. 

vel  postea  a  philosophis  atque  medicis  ad  nostra 
usque  tempora  nimis  neglectum  esse  etiam  atque 
etiam  dolendum  est. 

Quae  Stahlii  audacia  et  ipsos  eius  sectatores 
in  errores  induxit,  'et  multos  ei  excitavit  adver¬ 
sarios.  Qui  enim  eius  exceperunt  doctrinam, 
mox  derelicta  organismi  tanquam  medicinae  veri 
obiecti  consideratione,  animam  sibi  effinxerunt, 
cpiam  ipse  Stahlius  caverat,  XoyiiTTiKviv  potius 
quam  XoyiKY\v9  externos  magis  quam  internos  fines 
respicientem,  immo  vana  et  puerilia  nonnunquam 
de  corporis  statu  excogitantem:  ideoque  quae 
summa  rationalis  medicinae  debebat  esse  notio, 
eam  obscuram  reddiderunt  vel  in  risum  conver¬ 
terunt.  Quo  factum  est  ut,  quibus  huiusmodi 
displicuit  animae  ratio cinantis  in  corpore  substi¬ 
tutio,  ii  organismi  quoque  notionem  negligerent, 
et  reliqua  quae  Stahlius  de  homine  et  morbis 
egregia  docuerat  a  se  alienarent. 

XXIII.  Hac  ratione  Stahlium  oppugnavit 
Fridericus  Hoffmannus,  doctissimus  vir  atque  stfe- 
nuissimus ;  quippe  qui  dum  animae  in  corpus  ab¬ 
solutum  repudiavit  imperium,  simul  organismi, 
destinationis  atque  finis  notiones  e  doctrina  de 
homine  reficienda  esse  putaret,  ideoque  quum 
suam  defenderet  sententiam  in  miros  nonnullos 

implicaretur  errores  (1).  Caeterum  in  novam  for¬ 
mam  conatus  est  redigere  mechanicam  medicinam, 
vita  et  morborum  causis  in  motu  eius  que  vitiis 
positis  (2).  Neque  huic  quidem  doctrinae  cum 
venerando  historico  (3)  djnamici  quid  quam  a  me- (*) 


(*)  Huiusmodi  singulare  offert  exemplar  in  praefat .  ad 
med.  rat,  system .  ubi  asserit  „  Artis  medicae  neutiquam  esse 
corpus  a  sapienti  principio  formandum  sed  quod  iam  sapientis 
et  divina  semini  insita  virtute  formatum  est,  cuius  motus  tan¬ 
tum  medicus  sua  sapientia  per  convenientem  rerum  necessaria¬ 
rum  administrationem  regere  debet.  Siquidem  motus  vitales  qui 
pure  mechanici  sunt,  in  formato  corpore  neutiquam  amplius  a 
sapienti  interno  principio  fiunt  et  sustentantur,  neque  ad  saluta¬ 
rem  finem  in  morbis  diriguntur,  sed  a  causis  mere  externis,  evi¬ 
dentibus,  necessariis,  puta  elementis  et  alimentis,  medicamentis 
aliisque  morborum  generibus  dependunt,  neguntur  atque  con¬ 
servantur.  Siquidem  deformes  post  vulnera  externarum  par¬ 
tium  relictae  cicatrices  abunde  docent  nihil  adhuc  a  natura  in 

corpore  sapiente  formari.” - Quanta  vero  fuit  in  summo 

viro  mentis  caecitas,  quum  non  perspiceret,  vel  ipsis  quamquam 
deformibus  cicatricibus  illam  in  organismo  sapientiam  miro  modo 
confirmari ! 

(2)  „Ego  definitionem  vitae  universae  medicae  theoriae  et 
praxis  rationalis  fundamentum  constituo.  Est  vero  Vita  nihil 
aliud  quam  motus  sanguinis  et  humorum  in  circulhm  abiens  a 
systole  ac  diastole  cordis  et  arteriarum  omnisque  generis  cana¬ 
lium  ac  fibrarum,  sanguinis  et  fluidi  nervei  influxu  sustentata, 
proficiscens,  qui  secretionibus  et  excretionibus  corpus  ab  omni 
vindicat  corruptione,  et  omnes  eius  functiones  gubernat.”  Med. 
rat.  syst.  praefat. 

(  )  SprENGEL  1.  c.  Th.V. 

chanismo  diversum  concedendum  videtur,  prae¬ 
cipue  quum  ipse  Hoffmannus  iterum  atque  ite¬ 
rum  hanc  mechanicam  suae  medicinae  vindicave¬ 
rit  appellationem. 

XXIV.  Quae  hucusque  medicina  praestiterat, 
generalem  potissimum  organismi  et  quidem  indi¬ 
vidui  spectaverant  notionem  (VIII) :  verum  iam 
eo  perventum  erat,  ut  illa  quam  ex  organismo 
prodire  perspeximus,  notionum  series  quae  ad 
sensum  explicandum  pertinet  (IX),  imperium  quan¬ 
tum  par  erat  in  medicina  teneret,  id  quod  egre¬ 
gie  adiuvit  corporis  humani  anatome  quae  eodem 
fere  tempore  ita  exculta  erat  ut  ad  generis  ner¬ 
vosi  praecipue  situm  atque  ordinem  sese  con¬ 
verteret. 

Primum  quidem  medici  maiore  studio  ani¬ 
mum  adtenderuht  ad  melius  indaganda  sensus 
atque  motus  in  musculis  phaenomena,  in  qua 
quaestione  maximam  sibi  meruisse  laudem  Alber- 
tum  Hallerum  neminem  latet.  Deinde  vero  quae 
experimentis  probata  erant,  ea  conati  sunt  ad 
generaliores  redigere  notiones,  et  ad  universam 
de  homine  sano  et  morboso  doctrinam  adplicare ; 
ubi  idem  Hallerus,  quum  nec  sensum  nec  motum 
ad  solitam  mechanismi  normam  explicari  posse 

perspiceret,  tamen  praeceptoris  Boerhavii  sectae 
strenue  addictus  eo  rem  absolvit,  quod  commu¬ 
nibus  materiae  qualitatibus  seu  viribus  mechani¬ 
cis,  quibus  regi  animantium  corpora  suspicabatur, 
alias  duas  vires  adiunctas  statuebat,  nervosam  at-- 
que  insitam  musculorum ,  quae  postea  sensibilitas 
atque  irritabilitas  vocatae  sunt. 

Multorum  opinioni  satis  fecit  huiusmodi  vi¬ 
rium  apparatus,  qui  pleraque  vitae  animalis  phae¬ 
nomena  in  meliorem  quendam  ordinem  adducere 
videbatur.  Adversarios  autem  habuit  non  solum 
qui  etiam  religiosius  Boerhavii  et  reliquorum 
mechanicorum  vestigia  insecuti  nec  librae  muscu¬ 
lorum  nec  nervis  quidquam  proprium  conceden¬ 
dum  esse  putabant,  sed  et  eos  qui  plus  minusve 
accurata  organica  doctrina  imbuti  hanc  ad  sen¬ 
sum  quoque  adplicandam  esse  sibi  persuaserant. 

Derelicto  illorum  clamore  de  his  pauca  verba 
§ 

faciamus,  quorum  quidem  apud  Britannos  Whyt- 
tius,  apud  Batavos  Gaubius,  apud  Gallos  Theo- 
philus  Bordeu  primas  tenuisse  videntur. 

Robertus  Whytt,  dignissimus  Stahlii  adsecla 
totum  vitae,  sensus,  motus,  intellectus  negotium 
in  uno  posuit  principio  activo  sentiente:  praecipue 
vero  quantum  in  quaque  exercenda  functione 

polleant  nervi  (1),  cpios  et  sympathiae  et  syn- 
ergiae  habuit  instrumenta  (2),  monstravit. 

(*)  „There  seems  to  be  in  man  one  sentient  and intelli- 
gent  PRINCIPLE,  <which  is  equally  the  source  of  life,  sense 
and  motion,  as  of  reason;  and  which,  from  the  law>  of  its 
union  <wilh  the  body,  exerts  more  or  lefs  of  its  power  and 
influence  as  the  different  circumstances  of  the  several  or - 
gans  actualed  by  it  may  require .  That  this  principle  ope¬ 
rate  s  upon  the  body  by  the  intervention  of  something  in  the 
brain  or  nerves,  is  I  think  likewise  probable :  though  as  to 
its  particular  nature  I  presume  not  to  allow  myself  any 
uncertain  conjectures :  but  perhaps,  by  means  of  this  con¬ 
necti  ng  medium ,  the  various  impressions  made  on  the  se¬ 
veral  parts  of  the  body  either  by  external  or  internal  cau- 
ses,  are  transmitted  to  and  perceived  by  the  mind,  in  con - 
sequence  of  <which  it  may  determine  the  nervous  influence 
variously  into  different  organs,  and  so  become  the  capse  of 
all  the  vital  and  involuntary  motions ,  as  <well  as  of  the 
animal  and  voluntary.  It  seems  to  act  necessarily,  and  as 
a  sentient  principle  only,  <when  its  power  is  exerted  in 
causing  the  former:  but  in  producing  the  latter,  it  acts 
freely  and  both  as  a  sentient  and  rational  ageret”  On 
the  vital  motions  of  animals .  Edinb .  1751.  p. 290. 
....  „The  motions  performed  by  us,  in  consequence  of  an 
irrilalion,  are  owing  to  the  original  constitulion  of  our 
frame  and  law  of  union  estabhshed  by  the  Creator  between 
fe  soul  and  body ,  whereby  the  former  immediately  and 
—  any  exercise  of  reason  endeavours  by  all  means 
4  ■  the  4 1  effectual  manner  to  avoid  or  get  rid  of  every 

disab  tabl  sensaiion  conveyed  to  it  by  whatever  hurts  or 
annoys  the  body  *  .  Ibid.  p.309. 

(2)  On  ne  vous  disorders.  Edinb*  1767.  Chap.l. 
Of  the  structure,  use  and  sympathy  of  the  nerves. 

Gaubius  in  patbologia  generali  distincte  at¬ 
que  concinne  tradenda  omnium  facile  princeps, 
in  institutionibus  quas  edidit,  in  boc  scribendi 
genere  exemplari  nunquam  nobis  non  ante  ocu¬ 
los  habendo,  quamyis  Boerhayii  oleat  disciplinam, 
tamen  organicarum  quas  nos  yocayimus  notionum 
yim  atque  gravitatem  minime  neglexit  (1).  Prae¬ 
terea  yero  ad  interpretandum  motum  et  sensum 
vim  vitalem  posuit  solido  vivo  propriam  (2),  cu¬ 
ius  quidem  excessum  et  defectum,  irritabilitatem 
et  torporem,  inter  morbos  collocavit. 

Theophilus  Bordeu  quoque  hic  nominandus 

/,  -•  •  * 

est,  quippe  qui  quum  strenue  mechanismum  op¬ 
pugnaret,  in  intelligenda  vita  sensum  praecipue 
respexerit  (3),  ita  tamen  ut  variis  organicis  cor- 


(!)  Inslit.  patholm  med .  4.  5.  37.  51.  99.  100  etc. 

(2)  „Vis  vitalis  solidi  est  qua  id  ad  contactum  irritamenti 
sese  contrahit,  crispat.”  Ibid.  170.  —  ,,Duas  ergo  in  solido  vivo 
concipere  facultates  licet,  alteram  quasi  sentiendi  qua  stimuli 
actionum  suo  quodam  modo  percipit:  alteram  movendi ,  qua  sese 
contrahendo  vim  vi  opponit  ac  repellit,  veluti  quod  quietis  suae 
statum  turbat.”  Ibid.  172. 

(3)  „  On  a  soutenu  a  Montpellier,  el plusieurs  des  mem- 
bres  de  la  j acuite  y  souliennent  encore,  que  le  corps  animal 
condent  un  principe  de  vie  et  d3 aedon  dependant  de  son 
essence.  Cette  vie  et  cette  aclion  ne  sont  a  proprement  par¬ 
ier  que  la  ver  tu  de  sentir  propre  aux  organes  ou  aux 
nerfs  dqs  animaux Recherches  sur  Vhistoire ,  Oeuvres  de 

poris  partibus  propriam  tribueret  vitam,  sensum, 
atque  existentiam,  ex  quorum  demum  consensu 
communis  totius  individui  vita  prodiret  (1). 

XXV.  Hic  fuit  triumviratus  qui  saeculi  sui 
decus,  caeteris  qui  similibus  studebant  viam  ape¬ 
ruit  ad  ampliorem  medicinae  rationalis  culturam. 
Ita  post  Bordeuum  multum  profecerunt  viri  Mon- 
spelienses,  quos  ipsis  erroribus  quandam  sibi  me¬ 
ruisse  dignitatem  affirmari  potest:  nec  Gaubius 
magnam  suam  operam  frustra  absumsit,  quum 
Batavos  potissimum  et  Germanicos  medicos  ex¬ 
emplo  suo  excitaverit:  maximum  vero  ex'  illis 
laboribus  emolumentum  cepit  Guilelmus  Culien, 
summus  vir  qui  utrum  in  ratione  an  in  experien¬ 
tia  maior  fuerit  difficile  est  statuere.  Is  quantum 
ad  hodiernam  valuerit  formandam  medicinam  a 
plerisque  ignorari  certissimum  est.  Nosmet  au- 


Bordeu,  II.  p.  667* * —  „2Se  regne  du  sentiment  ou  de  la  sen - 
sibilite  est  des  plus  etendus ;  le  sentiment  revient  dans  toutes 
les  fonctions ,  il  les  dirige  toutes,  il  domine  sur  les  maladies 
il  conduit  V aedon  des  remedes  ....  il  varie  et  se  mo 
differemment  dans  p  resque  toutes  les  varties”  JK  - 

(*)  „Ze  corps  vivant  est 
organes  qui  vivent  chacun  h 
ou  moins,  et  qui  se  mea * 
lemps  marques Mal 

tem  quin  ad  illum  hos  commentarios  extenda¬ 
mus,  plures  vetant  causae. 

Recentiorum  quoque  in  medicina  progres¬ 
suum  expositio  nostri  propositi  limites  prorsus 
excedit,  quin  et  nostras  adhuc  superare  vires  li¬ 
benter  confitemur.  Attamen  maximi  habemus 

■  1  •  * .  f  *  ■ 

momenti  quaestiones  de  posteriorum  haereseum 
causis,  originibus  et  vera  significatione:  qua  de¬ 
mum  perspecta  fieri  poterit  ut  illorum  quae  nunc 
imperant  tam  apud  nos  quam  apud  exteras  gen¬ 
tes  in  medicina  systematum  atque  opinionum  in¬ 
ter  se  relatio  atque  dignitas  intelligatur. 

